شه‌فه‌ق نيوز/ هووكاره‌يل ره‌سانن ئه‌مريكى باس له‌وه‌ كردن ك پنتاگۆن ئاماده‌كارى ئه‌را جه‌نگ سه‌ربازێ دژ ئيران ئه‌كاو دقه‌ت له‌بان ته‌ياره‌يل ئه‌كاو زياتر له‌ 1500 ته‌ياره‌ له‌ ناوچه‌ى كه‌نداو عه‌ره‌بى ئاماده‌ كردكه‌و هانه‌ بان ته‌ياره‌ هه‌ڵگره‌يل تۆما هۆك كرۆز له‌وه‌ر بۆردومانكردن ئيران و ده‌سوه‌شانن له‌ سوپاى ئيرانى و كرزه‌وكردنى له‌ يه‌كه‌م روێ وه‌ڕوێ بوينه‌وه‌ى ناونى وڵاته‌يل يه‌كگرتگ و ئيران.
له‌ى باوه‌ته‌و، ته‌له‌فزيۆن ئێم بى سى ئه‌مريكى جه‌خت له‌وه‌ كرد گه‌ورا ئه‌فسه‌ره‌يل له‌ سوپاى ئه‌مريكى باوه‌ڕ وه‌ په‌لامارداين ئيران و كزه‌وكردن هيزه‌يلى ئه‌را نيمه‌ هاوردنه‌و له‌ڕێ بوردوانكردن ئه‌و وڵاته‌ وه‌ نزيكه‌ى 1500 ته‌ياره‌ له‌ كه‌نداو عه‌ره‌بييه‌و ك هانه‌ بان شه‌ش ته‌ياره‌ هه‌ڵگر.
جى باسه‌، ئه‌و ئه‌فسه‌ره‌يل ئه‌مريكيه‌ وتنه‌ ئه‌يه‌ ته‌نيا چاره‌سه‌ره‌يگه‌ ئه‌را كزه‌وكردن ئيران و ده‌ركردنى له‌ خوه‌رهه‌ڵات ناوين وه‌تايبه‌ت كزه‌وكردنى له‌ عراق و يه‌مه‌ن و سعوديه‌و ئيمارات بيجگه‌ په‌لامارداينى له‌ سوريا و لوبنان و ته‌ركيزكردن له‌بان موشه‌كه‌يل حزبوڵڵا.
